Ημέρα Ανεξαρτησίας (ταινία)

Η ***Ημέρα Ανεξαρτησίας*** (αγγλ.: *Independence Day*) είναι 
αμερικανική κινηματογραφική ταινία επιστημονικής φαντασίας και δράσης του 1996, σε σενάριο και σκηνοθεσία του Ρόλαντ Έμεριχ. Πρωταγωνιστούν οι Γουίλ Σμιθ, Μπιλ Πούλμαν, Τζεφ Γκόλντμπλουμ, Μέρι ΜακΝτόντελ, Τζουντ Χιρστ, Μάργκαρετ Κόλιν, Ράντι Κουέιντ, Ρόμπερτ Λότζια, Τζέιμς Ρέντχορντ, Βίβικα Φοξ και Χάρι Κόνικ.

Η ταινία επικεντρώνεται στις προσπάθειες των ανθρώπων να αντιμετωπίσουν την εισβολή αγνώστων εξωγήινων στη Γη με ύστατη προσπάθεια ανήμερα την 4η Ιουλίου - την ημέρα ανεξαρτησίας των Ηνωμένων Πολιτειών. 

Η ταινία είχε προγραμματιστεί να προβληθεί για πρώτη φορά στις 3 Ιουλίου 1996, τελικώς όμως οι προβολές άρχισαν μία μέρα νωρίτερα σε πολλούς  κινηματογράφους, λόγω της μεγάλης ζήτησης, την ίδια ημέρα που αρχίζει να εξελίσσεται η πλοκή του σεναρίου της ταινίας, στις 2 Ιουλίου. Η ταινία κέρδισε πάνω από 817,4 εκατομμύρια δολάρια παγκοσμίως, και έγινε η πιο προσοδοφόρα ταινία του 1996 και για ένα μικρό χρονικό διάστημα, η δεύτερη πιο προσοδοφόρα ταινία όλων των εποχών, μετά την ταινία *[[Jurassic Park (ταινία)|Jurassic Park]]*, η οποία προβλήθηκε το 1993. Ήταν στο επίκεντρο ως μια από τις ταινίες που σηματοδότησαν την αναγέννηση των ταινιών καταστροφής μεγάλης κλίμακας και επιστημονικής φαντασίας που ξεκίνησε στο δεύτερο μισό της δεκαετίας του 1990.

Η ταινία έλαβε κυρίως θετικές κριτικές, ιδίως για τα ειδικά εφέ, τη μουσική, το πατριωτικό θέμα και τις ερμηνείες των ηθοποιών, κυρίως του Γουίλ Σμιθ και του Τζεφ Γκόλντμπλουμ. Οι αρνητικές κριτικές για την ταινία εστίαζαν στην πλοκή της και στην ανάπτυξη των χαρακτήρων. Κέρδισε το Όσκαρ Καλύτερων Οπτικών Εφέ και επίσης προτάθηκε και για Όσκαρ Καλύτερου Επεξεργασμένου Ήχου.

Μια ταινία-σίκουελ, το *[[Ημέρα Ανεξαρτησίας: Νέα Απειλή]]*, γυρίστηκε 20 χρόνια μετά και έκανε πρεμιέρα στις 24 Ιουνίου 2016, αν και είχε πιο μέτρια υποδοχή από την πρώτη και εισέπραξε έντονα αρνητικές κριτικές ως ταινία.

## Διανομή ρόλων
* Γουίλ Σμιθ, ως  σμηναγός Στίβεν Χίλερ
* Μπιλ Πούλμαν ως  πρόεδρος των ΗΠΑ Τόμας Γουίτμορ
* Τζεφ Γκόλντμπλουμ ως  Ντείβιντ Λέβινσον 
* Μαίρη Μακντόνελ ως Μέριλιν Γουίτμορ 
* Τζουντ Χιρς ως  Τζούλιους Λέβινσον
## Υποδοχή
### Κριτικές
Στον ιστότοπο συγκέντρωσης κριτικών Rotten Tomatoes η ταινία κατέχει ποσοστό θετικής αποδοχής 69% με βάσει 80 κριτικές και μέση βαθμολογία 6,6/10. Η κριτική συναίνεση του ιστότοπου αναφέρει: «Η πλοκή είναι λεπτή, όπως και η ανάπτυξη των χαρακτήρων, αλλά ως μια συναρπαστική, γεμάτη θέαμα καλοκαιρινή ταινία, η "Ημέρα Ανεξαρτησίας" τα καταφέρνει»
. Στο Metacritic, η ταινία έχει βαθμολογία 59 στα 100 με βάση 19 κριτικούς, υποδεικνύοντας «μικτές ή μέτριες» κριτικές.Το κοινό που συμμετείχε σε δημοσκόπηση του CinemaScore έδωσε στην ταινία μέση βαθμολογία «Α» σε κλίμακα από A+ έως F.

## Παραπομπές


## Εξωτερικοί σύνδεσμοι

* ''Ημέρα Ανεξαρτησίας'' στην 20th Century Fox
* 
* 
* 
* 
* 
* 

κατηγορία:Ταινίες του 1996
κατηγορία:Αμερικανικές ταινίες δράσης - επιστημονικής φαντασίας
κατηγορία:Αγγλόφωνες ταινίες
Κατηγορία:Ταινίες που κέρδισαν το Όσκαρ καλύτερων οπτικών εφέ
Κατηγορία:Αμερικανικές αεροπορικές ταινίες
Κατηγορία:Ταινίες γυρισμένες στη Νεβάδα
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες γυρισμένες στο Νέο Μεξικό
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στην Ουάσινγκτον, Π.Κ.
Κατηγορία:Ταινίες γυρισμένες στο Λος Άντζελες
Κατηγορία:Ταινίες σε σκηνοθεσία Ρόλαντ Έμεριχ
Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στο 1996
Κατηγορία:Ταινίες τοποθετημένες στην Ουάσινγκτον, Π.Κ.